Mongoose Bush House | LekkeSlaap
Mongoose Bush House: Hooffoto's
Adres: Mongoose-straat 2481, Marlothpark , 1320, Mpumalanga
Mongoose Bush House is 'n selfsorghuis in Marlothpark. Dié park en vakansiedorp beslaan 3000 hektaar en is op die suidelike grens van die Krugerwildtuin tussen Malelane en Komatipoort geleë. Dis net 20 minute vanaf die Krugerwildtuin se hek.
Mongoose Bush House het 2 slaapkamers wat elkeen 'n dubbelbed het en daar is 2 enkelbeddens in die leefkamer. Elke kamer het lugversorging. Die oopplan-kombuis is volledig toegerus vir selfsorg. Die badkamer het bad en 'n aparte toilet. Lugversorging is gerieflikheidshalwe in elke vertrek beskikbaar en gaste kan lekker in die swembad naby die braaiplek afkoel.
Dis die perfekte plek vir 'n rustige bosveldkuier ver van die stadsgeraas. Die diere in die park is lekker mak en kom eet sommer op die stoep uit jou hand. Sebras, kameelperde, koedoes, springbokke, njalas, vlakvarke en nog vele meer kan in die park gewaar word. Wees ook op die uitkyk vir tientalle voëlspesies.
Een van die lekkerste doendinge in Marlothpark is om langs die rivier te gaan stap of fietsry. Hiér kan jy selfs leeus, luiperds, olifante, seekoeie en krokodille aan die Krugerwildtuin se kant gewaar. 'n Restaurant is in die winkelkompleks in Olifantstraat beskikbaar waar daar ook 'n supermark, hardewarewinkel, 'n slaghuis, 'n roomyswinkel en 'n drankwinkel is. Gaste kan hier ook hul brandstoftenks by die vulstasie volmaak voor hulle die langpad huis toe aanpak.
Kom geniet 'n rustige, lekker kuier om die braaivleisvuur op Mongoose Bush House se stoep.
’n Bespreking by Mongoose Bush House sluit in:
4 uit 5van 17 resensies vir Mongoose Bush House
Mongoose-straat 2481, Marlothpark , 1320, Mpumalanga
Gaste dink Mongoose Bush House het ’n baie goeie ligging
https://d288tngog90ix0.cloudfront.net/AAEAAQAAAAAAAAAAAAAAJDMzYmIzMjY0LTFmMzMtNDUwZC1iMGE2LTliNzM5NDg2ZDhiMA?w=1440&h=960&fit=crop&auto=format Vanaf R850 per nag (plek vir 6) 17 5 1 4 2481 Mongoose Street Marloth park 1320 Mpumalanga 086 999 0018 10:00-20:00 10:00 -25.337512413005 31.784670352936